ZMLUVA O SPOLUPRÁCI

uzatvorená v zmysle ust. § 269 ods. 2 Obchodného zákonníka

**SUKUBA agency, s.r.o.**

Sídlo: Vajanského 13, 080 01 Prešov, Slovenská republika

IČO: 44 336 187

IČ DPH: SK 202 266 3973

Bankové spojenie: SK62 1100 0000 0026 28152308
Swift: TATRSKBX

Zastúpená: Mgr. Sandra Brellošová

Email: XXXXXXXXXXX, tel.: XXXXXXXXXXXXX

**A**

**Město Rýmařov**

Nám. Míru 1, 79501 Rýmařov, Česká republika
IČ: 00296317

DIČ:..........................

Zastúpenie: Ing. Luděk Šimko, starosta

 *(ďalej len „Objednávateľ “)*

**Výklad pojmov**

1. Výkonný umelec: **Katarína Knechtová**
2. Vystúpenie výkonného umelca: vykonanie umeleckého výkonu spočívajúce v predvedení hudobných diel spevom prípadne aj hrou na hudobné nástroje, a to **s hudobným doprovodom – kapelou**
3. Akcia: firemný event, ples, festival, **slávnosti,** samostatný koncert prípadne iné podujatie, na ktorom má výkonný umelec vystúpiť sám alebo s kapelou.

**Článok I.**

**Predmet zmluvy**

1. Touto zmluvou sa SUKUBA zaväzuje za podmienok v nej dohodnutých zabezpečiť vystúpenie výkonného umelca s kapelou na akcii, ktorej usporiadateľom je Objednávateľ.
2. Objednávateľ sa za podmienok uvedených v tejto Zmluve zaväzuje uhradiť SUKUBE za zabezpečenie vystúpenia výkonného umelca s kapelou podľa odseku 1 tohto článku odmenu.

**Článok II.**

**Čas a miesto vystúpenia výkonného umelca**

1. Dátum a čas vystúpenia: **dňa 23.6.2023 v 20:15 - 21:15 hod**Miesto vystúpenia a názov podujatia: Náměsti Míru Rýmařov
2. Doba trvania zvukovej skúšky: cca 40 minút, ak budú dodržané technické podmienky
3. Dĺžka trvania koncertu: **60 minút.**

 **Článok III.**

**Práva a povinnosti zmluvných strán**

1. **SUKUBA je povinná**:
* zabezpečiť vystúpenie výkonného umelca podľa podmienok uvedených v tejto Zmluve,
* zabezpečiť dodržiavanie časových harmonogramov skúšok podľa pokynov organizátora podujatia,
* vysporiadať na vlastné náklady odmenu, prípadne iné nároky výkonného umelca a kapely za vystúpenie podľa tejto Zmluvy,
* v prípade nepredvídaných okolností (nehoda, choroba, úmrtie v rodine atď.) na strane výkonného umelca alebo kapely predložiť Objednávateľovi potvrdenie, prípadne iný doklad potvrdzujúci túto skutočnosť. Dané vystúpenie bude následne Objednávateľom úplne zrušené alebo presunuté na iný vzájomne dohodnutý termín s tým, že zmluvným stranám v takomto prípade nevznikajú navzájom žiadne nároky okrem tých, ktoré budú následne dohodnuté.
* dodať playlist pre účely OSA
* V prípade audiovizuálnych zostrihov z umeleckého výkonu interpréta, SUKUBA udelí písomný súhlas a určí konkrétne 2 skladby z playlistu. (tieto záznamy podliehajú Autorskému zákonu).
1. **Objednávateľ je povinný:**
* na vlastné náklady zabezpečiť primerané podmienky pre vystúpenie: šatňa so zrkadlom, občerstvenie - v dostatočnom rozsahu pre 10 osôb. JEDLO: teplé misy - napr. mini kuracie rezne, kuracie prsia, kuracie krídla, 1 x vegetariánske jedlo. NÁPOJE: na pódium: 12 x neperlivá minerálka 0,5 l na pódium, do šatne: 10 x neperlivá minerálka 1,5 litra, 2 x 1,5 l Coca Cola/Pepsi, 1 x džús, káva, 6 x pivo, 2 x prosecco brut, 6 x Redbull)
* zabezpečiť ubytovanie pre 10 osôb
* uhradiť odmenu podľa článku IV. Zmluvy, 7
* dodať časový harmonogram vystúpenia a skúšok v dostatočnom časovom predstihu a zabezpečiť technické požiadavky, s ktorými bude objednávateľ včas oboznámený (stage plán a rider – posielaný elektronickou formou - emailom).
* Objednávateľ je povinný vyžiadať písomný súhlas spoločnosti SUKUBA pre tvorbu audiovizuálneho záznamu z umeleckého výkonu,
* objednávateľ týmto prehlasuje, že akcia nemá politický ani cirkevný charakter
* zabezpečiť 4 pomocných nosičov na vykládku/nakládku aparatúry
* uhradiť poplatok na OSA

**Článok IV.**

**Odmena a Platobné podmienky**

1.Za zabezpečenie vystúpenia výkonného umelca prináleží SUKUBE odmena. Zmluvné strany sa dohodli na výške **odmeny v sume 5.200,- EUR (päťtisícdvesto EUR)** K uvedenej odmene sa pripočíta DPH vo výške podľa platných právnych predpisov. **V prípade poskytnutia služby v ČR je táto suma konečná a nebude k nej pripočítavaná DPH, ak je objednávateľ platcom DPH v ČR.** Akékoľvek ďalšie daňové povinnosti vysporiada Objednávateľ na svoje náklady v zmysle platných daňových predpisov ČR. Odmena bude pripísaná v plnej dohodnutej výške, bankové poplatky znáša Objednávateľ.

2. Úhrada honoráru prebehne formou **zálohovej faktúry** prevodom na účet SUKUBY. Finančné prostriedky budú pripísané na účet najneskôr 1 deň pred vystúpením. SUKUBA dodá objednávateľovi originál daňových dokladov najneskôr do 7 dní od pripísania finančných prostriedkov na účet. V prípade, ak sa z dôvodu vyššej moci na strane SUKUBA, umelca alebo niektorého člena kapely nebude možné koncert realizovať, SUKUBA je povinná uhradenú sumu bezodkladne vrátiť na účet Objednávateľa. Nárok na ½ odmeny vzniká v prípade, ak Objednávateľ zruší akciu uvedenú v tejto Zmluve do 14 (štrnástich) dní pred jej dohodnutým konaním.

**Článok V.**

**Dôsledky porušenia záväzkov**

1. V prípade nedodržania plne technického zabezpečenia má výkonný umelec právo nevykonať umelecký výkon a zároveň je Objednávateľ povinný uhradiť SUKUBE zmluvnú pokutu vo výške 80 % z dohodnutej odmeny.
2. Vystúpením výkonného umelca nevznikajú Objednávateľovi žiadne iné nároky okrem tých, ktoré sú výslovne dohodnuté v tejto Zmluve. Objednávateľ nemá súhlas na výkon žiadnych práv výkonného umelca spojených s jeho vystúpením a tieto práva sú chránené Autorským zákonom a inými všeobecne záväznými právnymi predpismi (napr. vytvorenie audiovizuálnych materiálov z koncertu umelca a i.).

### Článok VI.

### Zvláštne ustanovenia – organizačné opatranie súvisiace s COVID-191. V prípade, že sa vystúpenie výkonného umelca s kapelou nebude môcť uskutočniť preto, že bude v súvislosti s koronavírusovou pandémiou vydaný zákaz realizácie podujatia, dohodli sa zmluvné strany nasledovne:vystúpenie na dohodnutý termín sa zruší a pre zmluvné strany z toho nevyplývajú žiadne ďalšie záväzky ani sankcie. Ak k zrušeniu podujatia z horeuvedeného dôvodu dôjde v čase, keď už objednávateľ odmenu uhradil na základe zálohovej faktúry, je SUKUBA povinná túto odmenu vrátiť na účet objednávateľa.

V prípade akýchkoľvek obmedzení (napr. Zavedenie povinnej karantény po návrate z Českej republiky) pre vycestovanie do Českej republiky vzťahujúce sa na výkonného umelca, členov kapely, technického teamu a manažmentu z dôvodu koronavírusových pandemických nariadení Slovenskej republiky sa rovnako vystúpenie zruší alebo presunie na vzájomne dohodnutý termín a nebudú zmluvným stranám vyplývať žiadne iné závazky.

### Článok VII.

### Záverečné ustanovenia

1. Zmluvné strany sa zaväzujú bez odkladu oznámiť všetky zmeny, ktoré budú mať vplyv na plnenie predmetu zmluvy.
2. Zmluvné strany sa v súlade s ust. § 262 ods. 2 Obchodného zákonníka dohodli, že ich záväzkový vzťah založený touto zmluvou sa spravuje Obchodným zákonníkom.
3. Táto zmluva bude predstavovať úplnú dohodu medzi zmluvnými stranami ohľadne jej predmetu a nahrádza všetky predchádzajúce ústne alebo písomné zmluvy, listy, vyhlásenia, prejavy vôle a záväzky.
4. Zmluva je vyhotovená v 2 rovnopisoch v slovenskom jazyku, z ktorých po jej podpise obdrží každá zmluvná strana 1 vyhotovenie. Zmeniť alebo doplniť túto zmluvu je možné len na základe písomnej dohody zmluvných strán, pokiaľ v tejto zmluve nie je dohodnuté inak.
5. Zmluva nadobúda platnosť dňom jej podpísania zmluvnými stranami, a týmto dňom je pre zmluvné strany právne záväzná. Zmluvné strany vyhlasujú, že sú spôsobilé na právne úkony, ich zmluvná voľnosť nie je obmedzená, zmluvu uzatvorili po vzájomnej dohode na základe ich slobodnej a vážnej vôle, ktorú prejavili určite a zrozumiteľne, zmluvu neuzavreli v tiesni za nápadne nevýhodných podmienok, zmluva je urobená v predpísanej forme, zmluvu si pred jej podpísaním prečítali a na znak súhlasu ju podpísali.

**SUKUBA agency, s.r.o. Objednávateľ:**

podpis: \_\_\_\_\_\_\_\_\_\_\_\_\_\_\_\_\_\_\_\_\_ podpis: \_\_\_\_\_\_\_\_\_\_\_\_\_\_\_\_\_\_\_\_\_

meno: Sandra Brellošová meno:

dátum: v Prešove dňa 6.3.2023 dátum: v Rýmařově dňa 01.06.2023

* Technický rider je zasielaný elektronickou formou na emailovú adresu objednávateľa